NAZORAT QILUVChI ORGANLAR TOMONIDAN TADBIRKORLIK SUB’EKTLARI — YuRIDIK ShAXSLAR FAOLIYATIDA O‘TKAZILADIGAN TEKShIRIShLARNI MUVOFIQLAShTIRISh TARTIBI TO‘G‘RISIDAGI NIZOMGA QO‘ShIMChA KIRITISh HAQIDA

O‘zbekiston Respublikasi Prezidentining 2010-yil 8-yanvardagi PQ-1257-son “Respublika soliq organlari tizimini yanada modernizatsiya qilish chora-tadbirlari to‘g‘risida”gi qaroriga (O‘zbekiston Respublikasi qonun hujjatlari to‘plami, 2010-y., 1-2-son, 4-modda) asosan Kengash qaror qiladi:
 1. Nazorat qiluvchi organlar faoliyatini muvofiqlashtiruvchi Respublika kengashining 2006-yil 11-martdagi 06-01-01-son qarori bilan tasdiqlangan “Nazorat qiluvchi organlar tomonidan tadbirkorlik subyektlari — yuridik shaxslar faoliyatida o‘tkaziladigan tekshirishlarni muvofiqlashtirish tartibi to‘g‘risida”gi nizomning (ro‘yxat raqami 1573, 2006-yil 6-may) (O‘zbekiston Respublikasi qonun hujjatlari to‘plami, 2006-yil, 19-son, 168-modda) 4-ilovasi quyidagi tahrirdagi xatboshi bilan to‘ldirilsin:
 “davlat soliq xizmati organlari tomonidan O‘zbekiston Respublikasi Davlat soliq qo‘mitasining Bozorlar va savdo komplekslari faoliyatini nazorat qilish bosh boshqarmasi hamda uning hududiy bo‘limlari boshliqlarining buyruqlari asosida bozorlar, savdo komplekslari va ularga tutash avtomobil to‘xtash joylari, shuningdek ular hududida faoliyat ko‘rsatayotgan tadbirkorlik subyektlari faoliyatida bir martalik yig‘imlar topshirilishi, ijara to‘lovi tushumi va hisobi to‘liq yuritilishi, nazorat-kassa mashinalaridan, hisob-kitob terminallaridan foydalanilishi, savdo va xizmatlar ko‘rsatish qoidalariga rioya qilinishi yuzasidan o‘tkaziladigan har kunlik tekshirishlar. Bunda, Bozorlar va savdo komplekslari faoliyatini nazorat qilish bosh boshqarmasi hamda uning hududiy bo‘limlari tomonidan tegishli ravishda Kengash yoki uning viloyat hududiy komissiyalariga har kuni o‘tkazilgan tekshirishlar bo‘yicha tekshirilgan subyektlar, aniqlangan holatlar va ko‘rilgan choralar to‘g‘risida kunlik ma’lumot taqdim etib boriladi”.
 2. Ushbu qaror Adliya vazirligida davlat ro‘yxatidan o‘tkazilgandan so‘ng o‘n kundan keyin kuchga kiradi.